OZNAM

**ZÁPIS DETÍ do Cirkevnej materskej školy F.Fegyvernekiho s vyučovacím jazykom maďarským – Fegyverneki Ferenc Egyházi Óvoda, SNP 4, Šahy na školský rok 2024/2025 sa uskutoční v mesiaci máj 2024 od 02.05. do 31.05.2024.**

**PODPÍSANÚ žiadosť odporúčame:**

* odovzdať osobne v CMŠ F.Fegyvernekiho s VJM denne od 10.30 – 13.30;
* zaslať formou e-mailu na adresu CMŠ **fegyverneki.iskola@gmail.com**;
* poštou na adresu Katolícka spojená škola F.Fegyvernekiho s VJM – Šahy, SNP 4, 936 01.

**PODMIENKY PRIJATIA:**

Na predprimárne vzdelávanie sa podľa § 59 ods. 1 a 2 školského zákona:

* prednostne prijímajú deti, pre ktoré je **plnenie predprimárneho vzdelávania povinné (deti, ktoré dosiahli päť rokov veku do 31. augusta 2024);**
* výnimočne možno do materskej školy prijať dieťa od dovŕšenia dvoch rokov veku.

**OSTATNÉ PODMIENKY PRIJATIA:**

V prípade zvýšeného záujmu zákonných zástupcov o prijatie detí do materskej školy riaditeľ materskej školy pri prijímaní uprednostní:

* deti, ktoré **pokračujú** v plnení povinného predprimárneho vzdelávania;
* **súrodencov** detí navštevujúcich **Katolícku spojenú školu F.Fegyvernekiho s VJM**, (prednostne súrodencov detí plniacich povinné predprimárne vzdelávanie),
* deti, ktoré **dovŕšili 3 roky** veku (**postupnosť** od najstaršieho po najmladšie dieťa).

Do CMŠ sa spravidla prijímajú deti **od 3 do 6 rokov**. Deti po dovŕšení **dvoch rokov** veku môžu byť prijaté do materskej školy po dohode s riaditeľom materskej školy, a to v prípade, ak to dovoľuje kapacita materskej školy a deti dosahujú požadovanú úroveň v oblasti hygienických návykov a sebaobsluhy. Súčasne so žiadosťou je potrebné predložiť ***potvrdenie o zdravotnej spôsobilosti od všeobecného lekára pre deti a dorast, ktoré obsahuje aj údaj o povinných očkovaniach.***

**Poradie podania žiadosti nerozhoduje o prijatí dieťaťa do MŠ.**

**POVINNÉ PREDPRIMÁRNE VZDELÁVANIE:**

S účinnosťou od školského roku 2024/2025 bude absolvovanie predprimárneho vzdelávania v materskej škole **povinné pre všetky deti, ktoré dosiahnu 5 rokov do 31. 08. 2024**.

Povinné predprimárne vzdelávanie v materskej škole trvá **jeden školský rok.** Ak dieťa po dovŕšení šiesteho roka veku nedosiahlo školskú spôsobilosť, riaditeľ materskej školy rozhodne  **o pokračovaní plnenia povinného predprimárneho vzdelávania** v materskej škole na základe **písomného súhlasu príslušného zariadenia** výchovného poradenstva a prevencie**, písomného súhlasu všeobecného lekára** pre deti a dorast a s informovaným súhlasom zákonného zástupcu alebo zástupcu zariadenia.

Ak dieťa ani po pokračovaní plnenia povinného predprimárneho vzdelávania v materskej škole nedosiahlo školskú spôsobilosť, začne najneskôr 1. septembra, ktorý nasleduje po dni, v ktorom dieťa dovŕšilo **siedmy rok veku,** plniť povinnú školskú dochádzku v základnej škole.

Len deti, pre ktoré bude **predprimárne vzdelávanie povinné, sa budú prednostne prijímať do CMŠ podľa trvalého bydliska (§59a zákona č. 245/2008 Z. z.).**Ostatné deti sa budú prijímať bez ohľadu na miesto ich trvalého bydliska.

Podľa § 59a ods.5 školského zákona „*povinné predprimárne vzdelávanie plní dieťa formou****pravidelného denného dochádzania****v pracovných dňoch****v rozsahu najmenej štyri hodiny denne“.***

V Šahách dňa 2.5.2024

Mgr. Pálffy Dezső, *riaditeľ školy*